《暨阳居四首》
宋代·王令

出无王事牵，入不治居舍。
蒿藜入墙屋，尘垢变几架。
糟糠苟无忧，智力取自暇。
逢诗即废日，得客辄忘夜。
积懒遂成性，习勤反如诈。
几不类怠傲，愧耻将何谢。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。